สัปดาห์นี้มีประเด็น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

วันที่ 22 ก.พ. 2553 สำนักงานคณะกรรมการพัฒนาการเศรษฐกิจและสังคมแห่งชาติ (สศช.) หรือสภาพัฒน์ จะประกาศตัวเลขผลิตภัณฑ์มวลรวมในประเทศ (จีดีพี) ไตรมาส 4/2552 ซึ่งคาดการณ์ จะปรับตัวดีขึ้น สอดคล้องธนาคารแห่งประเทศไทย (ธปท.) และสำนักงานเศรษฐกิจการคลัง (สศค.) คาดว่าเศรษฐกิจไทยในไตรมาส 4 ของปี 2552 ขยายตัวไม่ต่ำกว่า 3.5% ต่อปี และจะส่งผลให้เศรษฐกิจไทยในปี 2552 หดตัวไม่เกินลบ 2.8% ต่อปี แต่อัตราเงินเฟ้อที่ปรับตัวเพิ่มขึ้นมาอย่างต่อเนื่องอาจเป็นการสร้างแรงกดดันต่อการปรับเพิ่มอัตราดอกเบี้ยนโยบายในระยะถัดไปได้ โดยล่าสุดอัตราเงินเฟ้อทั่วไปในเดือนม.ค. 2553 อยู่ที่ 4.1% ต่อปี ขยายตัวที่เร่งขึ้นจากเดือนก่อนหน้าที่ 0.6% ต่อเดือน
ปัจจัยทางการเมืองมีแนวโน้มที่จะร้อนแรงขึ้น และมีโอกาสที่เพิ่มแรงกดดันต่อทิศทางตลาดหุ้นในสัปดาห์หน้า หลังที่กลุ่มเสื้อแดงประกาศชุมนุมใหญ่ในวันเสาร์ที่ 20 ก.พ. ก่อนการตัดสินคดียึดทรัพย์ของอดีตนายกฯ ทักษิณ ที่จะมีขึ้นในวันที่ 26 ก.พ. ประกอบกับช่วงต้นสัปดาห์หน้าตลาดฮั่งเส็งกับสิงคโปร์จะปิดตลาดเนื่องในวันตรุษจีน ทำให้ตลาดหุ้นไทยอย่างจะเงียบเหงา
รวมทั้งต้องจับตามมอง มาตรการช่วยเหลือด้านการเงินต่อประเทศกรีซ ที่น่าจะมีความชัดเจนมากขึ้นในสัปดาห์หน้าหลังการประชุมร่วมกันของรมว. คลังอียู คาดจะกดดันให้เงินเหรียญสหรัฐกลับมามีทิศทางอ่อนค่าลง ประกอบกับความต้องการทองคำในประเทศจีนที่ยังเพิ่มขึ้นในช่วงเทศกาลตรุษจีน น่าจะสร้างโอกาสให้ราคาทองคำปรับตัวเพิ่มขึ้นได้